D: Ah, eh erlaubet Sie mal. Sie sind doch sicher en Einheimische, gell.  M: Einheimisch, ja, eh wie meinet dir das?  D: I mein, sie sind doch sicher hier gebore, ne?  M: Jä hie am Zytglogge? Nei, deheim ar Chesslergass  Nummero zwöiedrissg, im dritte Stock.  D: Nei, i mein, Sie sind doch Berner?  M: Jä, heit dir öppis drgäge?  D: Degäge? Nei, im Gegeteil. Aber sie könne, ja, doch, des könne Sie, Sie könne mir doch sicher sage: Wann fährt der nächschte Omnibus nach Worb?  M: Dr nächscht Omnibus nach Worb?  D: Nach Worb, ja.  M: Ja, wenn das dä fahrt?  D: Ja, wenn das de fahrt.  M: Nie!  D: Aha. Was wieso, ha, wieso nie?  M: Jä wüu nach Worb ä ke Omnibus fahrt.  D: Nach  Worb da fährt gar kein Omnibus?  M: He nei, da fahrt kene.  D: Ach du meine Güte! Ja, sage sie mal, kame nach Worb auch gehe?  M: Ja, we me wott cha me scho.  D: Ha, ja, und wie geht me denn da?  M: Jä z'Fuess.  D: Ja des isch ja schliesslich klar, ne?  M: Jä nei, dasch de nid eso ganz klar. Dir chöit ja o uf de Häng ga, nume heit dr de e chli lenger, gäu.  D: Sie Spassapfel. Ha, ha. Ja sage sie mal, sie verstehe mich falsch, wie lang geht me denn da?  M: Ja, wie  meine sie wie lang? Ja, da könnt ihr hier lang gehen oder chöit da lang gehen.  D: Nei i mein wie lange, wie lange man geht.  M: Ja, da chöit dr ds ganz Jahr ga, d'Worbschtrass isch geng offe.  D: Mann, isch ja klar, ne. Ich mein, wieviel Zeit, wieviel Zeit das me braucht.  M: Aha, ja, wieviu Zyt das me brucht. Jaa, je nach däm.  D: Aber was heisst jetz wieder je nach dem.  M: Ja gäuet, je nach däm wie eine geit. We eine langsam geit de het dä natürlech e chli lenger weder eine  wo gleitiger geit.  D: Aso mann, desch doch vollkome klar.  M: Jä nei, dasch de nid eso ganz klar. Wüsst dr es git nämlech no ganz langsami, u die loufe no langsamer weder die Langsame.  D: Aber ich mein, was braucht me so im Durchschnitt?  M: Im Durchschnitt?  D: Ja, im Durchschnitt  M: Aso, ja, so zwe Fränkli füfesibezg müesst dr scho rächne.  D: Ja was heisst zwe Franke füfesibezg?  M: Ja, we dr, ja de chömet dr de afe i ds Burgereziu u de heit dr doch de afe  Turscht u de gaht dir de dert ga nes Bier ha, ja, das choschtet öppe es Füfzgi u när, mit em Trinkgäut, u när gaht dr..., u när geits de vei e chli lang, u de chömet dir de afe uf Gümlige, de heit dr, ja dasch de e S trecki, de heit dr de sicher Hunger, gäu, de gaht dr öppe ga ne Servelasalat ha, macht o ume eis vierzg, u nähär, vo dert äwäg, ja, de chömet dr de uf Rüfenacht, u när, u de müesst dr, ja dasch de zimlech wit dert ueche, ja es geit de dert opsig, ja, zwöi füfesibezg müesst dr scho rächne.  D: I  möcht doch wisse, wieviel Zeit ich daderzue brauch.  M: Ja, für das aus ds ässe?  D: Ja.  M: Ja, da müesst dr öppe..., was wie mr da säge..., föif, ja zwänzg Minute müesst dr scho rächne.  D: Aber sie könne mir doch wenigschtens sage, wie muss ich da gehe?  M: Ja muss ich, i ha gmeint dir gangit freiwiuig.  D: Ja, aber... aber, wie geh ich da?  M: Da chöit dr scho im Mantu gah. Chöit ne aber o ufe Arm näh, das geit o.  D: Aso Sie, zum letschte mal: Wie geh ich nach  Worb?  M: Ja zum letschte..., i ha gmeint dir gangit hüt zum erscht mal.  D: Jaa, ich geh ja zum erschte mal, drum steh ich doch hier und frag sie.  M: Aha.  D: Leider  M: Ja das han ig mir de scho no dänkt. Ja es isch eso. Ja, da göt dir am ringschte über d äh, über die Kirchenfeldbrücke.  D: Kirchefeld..., ah endlich. Aso mein Weg führt über die Kirchefeldbrück.?  M: Jä nid nume öie, au Lüt wo uf Worb gö müesse über d'Chirchefäudbrügg. S'isch o dr chürzischt Wäg.  D:  Ja, des isch doch wohl klar. Und dann weiter?  M: De geits de äbe d'Thunstrass uf.  D: Thunstrass, aha. Ja, Thunstrass, ich will doch nid nach Thun.  M: Jä, heit dir öppis gäge Thun?  D: Näi, aber ich will doch nach Worb.  M: Ah, nach Worb weit dr?  D: Ja, nach Worb.  M: Ah, nach Gümlige weit dir de nid?  D: Nach Worb! Ich wüsst nid, was ich in Gümlinge suche soll.  M: Chönt si, dass dir dert no Verwandti hättet.  D: Ich hab weder Verwandte in Thun, noch  Verwandte in Worb, noch Verwandte in Gümlinge.  M: Aha, ja, nach Worb weit dir auso?  D: Ja, ich will nach Worb.  M: Aha.  D: Wenn i au keini Verwandti in Worb hab, ich will trotzdem nach Worb  M: Ja nu, de ganget haut.  D: Aber bitte, wie geh ich dort?  M: Ja, da gaht dir eifach witers, nid.  D: U wieder nachher und nachher.  M: Ja, de gaht dr de, ja, de müesst dir auso gliich über d'Chirchefäudbrügg.  D: Ja, des will ich ja, aber...  M: Nar äbe de  d'Thunstrass uf.  D: Ja, aso jetzt sind mir a der Kirchefeldbrügg.  M: Was heisst wir, i chume nid mit nach Worb.  D: Mann, mann, ihre Nerve möcht i habe.  M: Ja, di bruch i säuber. Ja ids gaht dr eifach da über die Kirchenfeldbrücke, u nähär de d'Thunstrass z'düruf...  D: Thunstrass...  M: När chömet dir de iz Burgereziu u de chöit dir de öies Bier ga ha. När chömet dir de i d'Muristrass, dasch de die glichi wie d'Thunstrass, aber dir merkets de scho gäuet.  D: Und nachher  weiter...  M: U nächär, ja, de geits de witer, u de, äh, abe, de wirds de e chli komplizierter...  D: Was noch komlizierter! Wieso?  M: De chömet dir de i ds Egghöuzli, gäuet, u de chöit dr mache wie dr weit, de chöit dr ja de gradus, d'Thunstrass, oder chöit de d'Worbstrass übere  D: Worb! Ja, da geh ich natürlich durch die Worbstrasse, hä, dann treff ich ja auf Worb, ne, Köpfchen, ne.  M: Nein, dann treffen sie ouf Gümligen, Köpfchen.  D: Wenn ich durch die Worbstrasse geh, dann  treff ich ja auf Worb, ne, drum heisst sie doch Worbstrass, das isch doch sonneklar, ne.  M: So, u, we dir iz da, äh, d'Peschtalozzistrass ufganget, dann treffen sie ouch ouf Peschtalozzi, dasch doch sonnenklar.  D: Des isch doch ganz was anderes, des leuchtet mir doch ein, dass ich der Peschtalozzi nid treff, das müesst ja direkt e Zuefall sein, oder?  M: Wieso Zuefau, dä isch doch scho lang gstorbe.  D: Was, dr Peschtalozzi isch gschtorbe? Ja, war der krank? Was hat dem gfehlt, i hab  gar nichts gört dervo.  M: Das weiss ig ja nid, isch scho lang här sider.  D: Das ka nid sein. Aso nöilich hab i no e Bild vo ihm gseh i dr Illustrierte, da war er no ziemli rüschtig.  M: Dasch dert vilech e Fotografie gsi us de Jugendjahre.  D: Aber wir versöime üseri Zit wider mit em Peschtalozzi. Also jetzt, sage sie mir, wenn sie nach Worb gehe müesste, wie würde Sie dann gehe?  M: Jäh, i muess nid nach Worb. I wüsst nid, was i dert obe zsueche hätt.  D: Gesetzt der Fall:  Sie müesste nach Worb gehe. Wie würde sie gehe?  M: Ja, da würde ich nicht gehen, da würde ich...fahren.  D: Ja ebe. Was fahre? Aber sie habe mir doch vorhin erzählt, nach Worb da fährt kein Omnibus.  M: Ja, Omnibus fahrt e kene, aber ds Blaue Bähnli.  D: Ah. Das sage sie mir erscht jetzt, dass des Blaue Bahnli fährt.  M: Ja, dir heit mi o gar nid derna gfragt.  D: Und wann fährt das nechschte Blaue Bahnli?  M: Ds nächschte Blaue Bähnli?  D: Ja.  M: Ja, das isch  grad vor zwo Minute gfahre, gseter es fahrt dert grad d'Thunstrass uf....    Zum Seitenanfang der aktuellen Seite    In der Bildergalerie 3 finden Sie ein Bild des obgenannten "Blauen Bähnli", alt und neu.                   Accesskey       Letzte Änderung  10.06.2011